Πρόταση κανονισμού (ΕΚ) του Συμβουλίου για τη λήψη ειδικών μέτρων υπέρ των παραγωγών που εθίγησαν από την ξηρασία το 1992/93 στην Πορτογαλία (94/C 81/06) COM(94) 31 τελικό

(Υποβλήθηκε από την Επιτροπή στις 16 Φεβρουαρίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

την γνώμη του Ευρωπαϊκού Κοινοβουλίου,

Εκτιμώντας:

ότι, στη διάρκεια της περίοδου από το φθινόπωρο 1991 έως την άνοιξη 1992, η Πορτογαλία επλήγη από μια σημαντική ξηρασία η οποία επέφερε, αφενός μεν, την απώλεια του συνόλου σχεδόν της συγκομιδής σιτηρών σε ορισμένες περιφέρειες και, αφετέρου, ιδιαίτερα υψηλές πρόσθετες δαπάνες για τη διατροφή των βοοειδών, αιγοπροβάτων και ιπποειδών σε ορισμένες περιφέρειες 7 ότι, για να αντισταθμιστεί η απώλεια εισοδημάτων που προέκυψε από την ξηρασία για τους εν λόγω παραγωγούς, προβλέφθηκαν καθεστώτα ειδικής ενίσχυσης 7

ότι η ξηρασία συνεχίστηκε έως την άνοιξη του 1993 σε ορισμένες περιφέρειες με τις ίδιες οικονομικές συνέπειες για τους παραγωγούς σιτηρών και τους κτηνοτρόφους 7 ότι θα πρέπει, επομένως, να ληφθούν μέτρα ειδικής ενίσχυσης ανάλογα με εκείνα που ελήφθησαν βάσει του κανονισμού (ΕΟΚ) αριθ. 3311/92 του Συμβουλίου της 9ης Νοεμβρίου 1992 για τα ειδικά μέτρα υπέρ των παραγωγών που εθίγησαν από την ξηρασία κατά το 1991/92 στην Πορτογαλία (1) 7

ότι οι οικονομικές συνέπειες της ξηρασίας ενδέχεται να καθυστερήσουν τη διαδικασία ένταξης του γεωργικού τομέα της Πορτογαλίας στις κοινές οργανώσεις αγοράς 7 ότι, προκειμένου να υποστηριχθεί η προσπάθεια της Πορτογαλίας να αντιμετωπίσει τις δυσκολίες που προέκυψαν, θα πρέπει να προβλεφθεί η συμμετοχή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων, στη χρηματοδότηση των εν λόγω ενισχύσεων, στο βαθμό που αυτό είναι δυνατόν βάσει των εγγεγραμμένων στο γενικό προϋπολογισμό των Ευρωπαϊκών Κοινοτήτων πιστώσεων για τη χρηματοδότηση των μέτρων που προβλέπονται από τον κανονισμό (ΕΟΚ) αριθ. 3311/92 και μεταφέρονται από το οικονομικό έτος 1993 στο οικονομικό έτος 1994 για το σκοπό αυτό 7

ότι θα πρέπει, άλλωστε, να συνεχίσει να ισχύει η εξουσιοδότηση που δόθηκε στην Πορτογαλική Δημοκρατία να χορηγεί, στο πλαίσιο του εθνικού προϋπολογισμού, ενίσχυση στους κατόχους ίππων που βρίσκονται στις περιφέρειες οι οποίες επλήγησαν περισσότερο από την ξηρασία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ΤΙΤΛΟΣ Ι

Μέτρα υπέρ των παραγωγών σιτηρών

Άρθρο 1

1. Εξουσιοδοτείται η Πορτογαλική Δημοκρατία να χορηγήσει ειδική ενίσχυση στους παραγωγούς μαλακού σίτου, κριθής, σίκαλης και τριτικαλίου οι οποίοι εθίγησαν ιδιαίτερα από την ξηρασία που έπληξε την Πορτογαλία κατά την περίοδο από το φθινόπωρο 1992 έως την άνοιξη 1993 στις περιοχές που αναφέρονται στο παράρτημα Ι.

2. Θεωρείται ότι υπέστησαν ιδιαίτερα μεγάλη ζημία οι παραγωγοί σιτηρών η συγκομιδή των οποίων κατά το 1993 ήταν κατά μέσο όρο ανά εκτάριο της εκμετάλλευσής τους κατώτερη από 1 000 κιλά μαλακού σίτου, 850 κιλά κριθής και τριτικαλίου και 650 κιλά σίκαλης.

Άρθρο 2

Δικαιούνται της ενίσχυσης οι παραγωγοί οι οποίοι υπέβαλαν δήλωση καλλιεργειών στο πλαίσιο του καθεστώτος ειδικής ενίσχυσης, η οποία προβλέπεται από τον κανονισμό (ΕΟΚ) αριθ. 3653/90 του Συμβουλίου της 11ης Δεκεμβρίου 1990 όσον αφορά τις μεταβατικές διατάξεις της κοινής οργάνωσης της αγοράς των σιτηρών και του ρυζιού στην Πορτογαλία (2), καθώς και, σε δεόντως αιτιολογημένες περιπτώσεις, οι υπόλοιποι παραγωγοί εφόσον μπορούν να αποδείξουν ότι υπέστη ζημία η καλλιέργεια σιτηρών τους.

Άρθρο 3

1. Το ποσό της ενίσχυσης είναι ίσο προς:

- 215 Ecu ανά εκτάριο, για τους παραγωγούς με μηδενική παραγωγή σιτηρών από τις εκτάσεις που περιλαμβάνονται στη δήλωση καλλιεργειών η οποία αναφέρεται στο άρθρο 2,

- 170 Ecu ανά εκτάριο, για τους υπόλοιπους παραγωγούς.

2. Τα ποσά που αναφέρονται στην παράγραφο 1 μειώνονται κατά τις αντισταθμιστικές πληρωμές που χορηγούνται δυνάμει του κανονισμού (ΕΟΚ) αριθ. 1765/92.

Άρθρο 4

Οι λεπτομέρειες εφαρμογής του παρόντος τίτλου, και ιδίως εκείνες που αφορούν τους ελέγχους θεσπίζονται, ενδεχομένως, σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92 του Συμβουλίου της 30ής Ιουνίου 1992 για την κοινή οργάνωση των αγορών στον τομέα των σιτηρών (3).

ΤΙΤΛΟΣ ΙΙ

Λήψη μέτρων υπέρ των κτηνοτρόφων

Άρθρο 5

Εξουσιοδοτείται η Πορτογαλική Δημοκρατία να χορηγήσει ειδική ενίσχυση στους παραγωγούς που έχουν στην κατοχή τους θηλάζουσες αγελάδες, αγελάδες γαλακτοπαραγωγής, προβατίνες ή κατσίκες ευρισκόμενες στις περιφέρειες που εθήγησαν από την ξηρασία η οποία έπληξε την Πορτογαλία, κατά την περίοδο από το φθινόπωρο 1992 έως την άνοιξη 1993 και που διετήρησαν το κοπάδι έως τις 31 Δεκεμβρίου 1993 τουλάχιστον.

Για τους σκοπούς του παρόντος κανονισμού, οι περιφέρειες οι οποίες:

- επλήγησαν ιδιαίτερα απαριθμούνται στο παράρτημα ΙΙ,

- επλήγησαν σοβαρά απαριθμούνται στο παράρτημα ΙΙΙ.

Άρθρο 6

Σε περίπτωση εφαρμογής του άρθρου 5, δύναται να χορηγηθεί ενίσχυση στους παραγωγούς οι οποίοι έχουν στην κατοχή τους θηλάζουσες αγελάδες και στους οποίους χορηγήθηκε, για το 1992, η πριμοδότηση για τη διατήρηση του κοπαδιού θηλαζουσών αγελάδων η οποία θεσπίζεται με τον κανονισμό (ΕΟΚ) αριθ. 1357/80 (4). Όταν ο αριθμός των ευρισκομένων στην κατοχή του κτηνοτρόφου θηλαζουσών Σεπτεμβρίου 1993 είναι:

- ίσος προς τον αριθμό για τον οποίο χορηγήθηκε η πριμοδότηση για το 1992, η ενίσχυση δύναται να χορηγηθεί, κατ' ανώτατο όριο, γι' αυτόν τον αριθμό ζώων,

- κατώτερος από τον αριθμό ζώων για τον οποίο χορηγήθηκε πριμοδότηση για το 1992, επιλέγεται αυτός ο κατώτερος αριθμός,

- ανώτερος από τον αριθμό ζώων για τον οποίο χορηγήθηκε πριμοδότηση για το 1992, επιλέγεται αυτός ο ανώτερος αριθμός, υπό τον όρο ότι τα ζώα ευρίσκονταν ήδη στην κατοχή του κτηνοτρόφου την 1η Ιανουαρίου 1993 και με την επιφύλαξη του ενδεδειγμένου ελέγχου εκ μέρους των αρμοδίων αρχών.

Η ενίσχυση δύναται επίσης να χορηγηθεί στους παραγωγούς που έχουν στην κατοχή τους θηλάζουσες αγελάδες, οι οποίοι αναφέρονται στο άρθρο 5, στους οποίους δεν χορηγήθηκε η πριμοδότηση για τη διατήρηση του κοπαδιού θηλαζουσών αγελάδων για το 1992 αλλά μπορούν να αποδείξουν, ανταποκρινόμενοι στην απαίτηση των αρμόδιων αρχών, ότι είχαν πράγματι στην κατοχή τους θηλάζουσες αγελάδες, επιλέξιμες δυνάμει του κανονισμού (ΕΟΚ) αριθ. 805/68 (5), κατά την περίοδο από 1ης Ιανουαρίου έως 1ης Σεπτεμβρίου 1993 τουλάχιστον. Η ενίσχυση δύναται να χορηγηθεί, κατ' ανώτατο όριο, γι' αυτόν τον αριθμό θηλαζουσών αγελάδων.

Άρθρο 7

Σε περίπτωση εφαρμογής του άρθρου 5, δύναται να χορηγηθεί ενίσχυση στους παραγωγούς οι οποίοι παραδίδουν ή πωλούν άμεσα γάλα ή γαλακτοκομικά προϊόντα και των οποίων η ατομική ποσότητα αναφοράς, η αναφερόμενη στο άρθρο 5γ του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 για την κοινή οργάνωση των αγορών στον τομέα του γάλακτος και των γαλακτοκομικών προϊόντων (6), είναι κατώτερη ή ίση προς 120 000 κιλά. Η ενίσχυση χορηγείται μόνο στους παραγωγούς οι οποίοι βρίσκονται στις περιφέρειες που επλήγησαν ιδιαίτερα και οι οποίες αναφέρονται στο άρθρο 5 δεύτερο εδάφιο και οι οποίοι μπορούν να αποδείξουν ανταποκρινόμενοι στην απαίτηση των αρμόδιων αρχών ότι είχαν πράγματι στην κατοχή τους αγελάδες γαλακτοπαραγωγής, κατά την περίοδο από 1ης Ιανουαρίου έως 1ης Σεπτεμβρίου 1993, τουλάχιστον. Η ενίσχυση δύναται να χορηγηθεί, κατ' ανώτατο όριο, γι' αυτό τον αριθμό αγελάδων γαλακτοπαραγωγής. Σε κάθε περίπτωση, ο αριθμός αγελάδων γαλακτοπαραγωγής, ο οποίος λαμβάνεται υπόψη κατά τον υπολογισμό της ενίσχυσης, δεν δύναται ούτε να υπερβεί τον αριθμό των 17 αγελάδων γαλακτοπαραγωγής, ανά παραγωγό, ούτε το σύνολο των αγελάδων γαλακτοπαραγωγής στο οποίο χορηγήθηκε ενίσχυση σύμφωνα με τον κανονισμό (ΕΟΚ) αριθ. 3311/92.

Άρθρο 8

Σε περίπτωση εφαρμογής του άρθρου 5, δύναται να χορηγηθεί ενίσχυση στους παραγωγούς που έχουν στην κατοχή τους προβατίνες ή αίγες και στους οποίους χορηγήθηκε η πριμοδότηση που αναφέρεται στο άρθρο 5 του κανονισμού (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση των αγορών στον τομέα του προβείου και αιγείου κρέατος (7), στο πλαίσιο της περιόδου εμπορίας 1993. Η ενίσχυση δύναται να χορηγηθεί, κατ' ανώτατο όριο, για τον αριθμό επιλέξιμων αιγών και προβατίνων, με την επιφύλαξη του ενδεδειγμένου ελέγχου εκ μέρους των αρμοδίων αρχών.

Άρθρο 9

1. Το ποσό της ενίσχυσης δεν δύναται να υπερβεί:

α) για τις περιφέρειες που επλήγησαν ιδιαίτερα, τα 145 Ecu ανά θηλάζουσα αγελάδα, τα 14,5 Ecu ανά προβατίνα ή ανά αίγα και τα 75 Ecu ανά αγελάδα γαλακτοπαραγωγής 7

β) για τις περιφέρειες που επλήγησαν σοβαρά, τα 60 Ecu ανά θηλάζουσα αγελάδα και τα 6 Ecu ανά προβατίνα ή αίγα.

2. Εάν τα ζώα δεν ήσαν παρόντα καθ'όλη την περίοδο από 1ης Ιανουαρίου έως 1ης Μαΐου 1993, στις περιφέρειες που αναφέρονται στο άρθρο 5, τα ανώτατο ποσά που αναφέρονται στην παράγραφο 1 του παρόντος άρθρου πρέπει να μειωθούν αναλόγως της περιόδου παρουσίας των ζώων.

Άρθρο 10

Η Επιτροπή δύναται ενδεχομένως να προσδιορίσει τις δυνατότητες εφαρμογής του παρόντος τίτλου, σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 για την κοινή οργάνωση των αγορών στον τομέα του βοείου κρέατος, στην περίπτωση θηλαζουσών αγελάδων, στο άρθρο 30 του κανονισμού (ΕΟΚ) αριθ. 804/68, στην περίπτωση αγελάδων γαλακτοπαραγωγής, ή στο άρθρο 30 του κανονισμού (ΕΟΚ) αριθ. 3013/89, στην περίπτωση των προβατίνων ή των αιγών.

ΤΙΤΛΟΣ ΙΙΙ

Λοιπές διατάξεις

Άρθρο 11

Εξουσιοδοτείται η Πορτογαλική Δημοκρατία να χορηγήσει, στις περιφέρειες οι οποίες επλήγησαν ιδιαίτερα, ως συμπλήρωμα της ειδικής ενίσχυσης «ξηρασία» βάσει του εθνικού προϋπολογισμού, ενίσχυση η οποία δεν υπερβαίνει το ποσό των 110 Ecu ανά ιπποειδές αναπαραγωγής ηλικίας μεγαλύτερης των δώδεκα μηνών.

Άρθρο 12

1. Τα ποσά που αναφέρονται στον παρόντα κανονισμό μετατρέπονται σύμφωνα με το δείκτη γεωργικής ισοτιμίας που ισχύει την 1η Ιουλίου 1993.

2. Η Κοινότητα συμμετέχει στη χρηματοδότηση των ενισχύσεων που αναφέρονται στους τίτλους Ι και ΙΙ στο βαθμό που αυτό είναι δυνατόν βάσει των πιστώσεων που εγκρίθηκαν από την αρμόδια για τον προϋπολογισμό αρχή για τη χρηματοδότηση των μέτρων που προβλέπονται στον κανονισμό (ΕΟΚ) αριθ. 3311/92 και μεταφέρονται στο οικονομικό έτος 1994 για το σκοπό αυτό. Οι ενισχύσεις αυτές θεωρούνται ως παρέμβαση δυνάμει του άρθρου 1 παράγραφος 2 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 σχετικά με τη χρηματοδότηση της κοινής γεωργικής πολιτικής (8).

Άρθρο 13

Η Πορτογαλική Δημοκρατία λαμβάνει τα απαραίτητα μέτρα για να διασφαλίσει ότι οι ενισχύσεις που αναφέρονται στον παρόντα κανονισμό χορηγούνται μόνον σε όσους τις δικαιούνται. Τα μέτρα αυτά περιλαμβάνουν ιδίως τις δέουσες κυρώσεις σε περίπτωση υποβολής αιτήσεων για ενίσχυση που περιλαμβάνουν, είτε εκούσια είτε λόγω σοβαρής αμέλειας, ανακριβή στοιχεία.

Η Πορτογαλική Δημοκρατία ενημερώνει την Επιτροπή για τα μέτρα που λαμβάνει δυνάμει του παρόντος άρθρου.

Άρθρο 14

Ο παρών κανονισμός αρχίζει να ισχύει την τρίτη ημέρα από τη δημοσιέυση του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 332 της 18. 11. 1992, σ. 1.

(2) ΕΕ αριθ. L 362 της 27. 12. 1990, σ. 28.

(3) ΕΕ αριθ. L 181 της 1. 7. 1992, σ. 21. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2193/93 (ΕΕ αριθ. L 196 της 5. 8. 1993, σ. 22).

(4) ΕΕ αριθ. L 140 της 5. 6. 1980, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3577/90 (ΕΕ αριθ. L 353 της 17. 12. 1990, σ. 23).

(5) ΕΕ αριθ. L 148 της 28. 6. 1968, σ. 24. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3611/93 αριθ. L 328 της 31. 11. 1993, σ. 7.

(6) ΕΕ αριθ. L 148 της 28. 6. 1968, σ. 13. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2071/92 (ΕΕ αριθ. L 215 της 30. 7. 1992, σ. 64).

(7) ΕΕ αριθ. L 289 της 7. 10. 1989, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2069/92 (ΕΕ αριθ. L 215 της 30. 7. 1992, σ. 59).

(8) ΕΕ αριθ. L 94 της 28. 4. 1970, σ. 13. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2048/88 (ΕΕ αριθ. L 185 της 15. 7. 1988, σ. 1).

ΠΑΡΑΡΤΗΜΑ I

Περιφέρειες που αναφέρονται στο άρθρο 1

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

Περιφέρειες που εθίγησαν ιδιαίτερα που αναφέρονται στο άρθρο 5 δεύτερο εδάφιο πρώτη περίπτωση

Περιφέρεια Alentejo

- Αγροτική ζώνη (1): 61

- Concelho de Mourΰo

(1) Σύμφωνα με το Ν.Δ. (decreto-lei) 46/89 της 15ης Φεβρουαρίου 1989.

ΠΑΡΑΡΤΗΜΑ III

Περιφέρειες οι οποίς εθίγησαν πολύ σοβαρά από την ξηρασία

Περιφέρεια Trΰs-os-Montes

- Γεωργικές περιοχές: 12, 13, 20 (εξαιρουμένης της Joγo de Posqueira) και 21 (εξαιρουμένης της Carrazeda de Ansiΰes)

- Concelho de Macedo de Cavaleiros

Περιφέρεια Εσωτερική Beira:

- Ολη η περιφέρεια

Περιφέρεια παραθαλάσσια Beira

- Γεωργικές περιοχές: 27, 28, 29, 30 και 31

Περιφέρεια Ribatejo και Oeste

- Γεωργικές περιοχές: 47, 48, 49, 50

- Concelhos de: Santarιm, Cartaxo και Montijo

Περιφέρεια Alentejo:

- Όλη η περιφέρεια (εξαιρουμένης της ζώνης agraire 61 και Mouurΰo)

Περιφέρεια Algarve:

- Όλη η περιφέρεια